അസംമിസോറം അതിര്ത്തിയിലെ സ്കൂളില് ബോംബ് സ്ഫോടനം ദിസ്പൂര്അസം: സംഘര്ഷം നിലനില്ക്കുന്ന അസംമിസോറം അതിര്ത്തിയിലെ സ്കൂളില് സ്ഫോടനം. കോവിഡിനെത്തുടര്ന്നു സ്കൂള് അടഞ്ഞു കിടന്നതിനാല് ആര്ക്കും അപകടമില്ല. ഹൈലാകണ്ഡി ജില്ലയിലെ കച്ചുര്താലിലെ സഹേബ്മാര എല്.പി. സ്കൂളിലാണ് വെള്ളിയാഴ്ച രാത്രി സ്ഫോടനമുണ്ടായതെന്നു അസം പോലീസ് അറിയിച്ചു. കഴിഞ്ഞ ഫെബ്രുവരിയില് അക്രമികള് മുലിവാല എല്.പി. സ്കൂള് ബോംബ് വച്ച് തകര്ത്ത ശേഷം ഉണ്ടാകുന്ന സമാനമായ രണ്ടാമത്തെ ആക്രമണമാണിത്. അസംമിസോറം അതിര്ത്തിയില് നിന്ന് രണ്ടു കിലോ മീറ്റര് മാറിയാണ് ഈ സ്കൂള് സിഥിതി ചെയ്യുന്നത്. വെള്ളിയാഴ്ച രാത്രി 11.30 ഓടെയാണ് അസംമിസോറം അതിര്ത്തിയിലെ ഏറ്റവും പുതിയ സംഘര്ഷം നടന്നതെന്നും, എന്നാല് ആര്ക്കും പരിക്കില്ലെന്നും പോലീസ് സൂപ്രണ്ട് ഗൗരവ് ഉപാധ്യായ് പറഞ്ഞു. മിസോറാം ഭാഗത്തുനിന്നുള്ള അക്രമികള് രാത്രി 11 മുതല് 11:30 വരെയാണ് ബോംബെറിഞ്ഞത്. പ്രദേശം ഗുട്ട്ഗുട്ടി പോലീസ് ഔട്ട്പോസ്റ്റിനു കീഴിലാണ്. സംഭവത്തിനു തൊട്ടുപിന്നാലെ പോലീസ് സുരക്ഷ വര്ധിപ്പിച്ചു.